Folketing
2003-04-01

Jeg tror ikke, at det er nogen hemmelighed, at det tiltag til en ny barselordning, som blev gennemført i det forløbne år, skete under stærkt pres fra partiet Venstre. Den nuværende statsminister udtalte jo lang tid før, han blev statsminister, at han ville have 1 års barselorlov. Det er også klart, at den måde, den blev udformet på, ville betyde et yderligere skred i retning af at stille kvinderne svagere på arbejdsmarkedet. Derfor vil jeg gerne spørge, hvordan Venstre forholder sig til forslaget om en central barselfond.